b'\n_START_ARTICLE_\nKatsuren gusuku\n_START_PARAGRAPH_\nKatsuren gusuku (jap. \xe5\x8b\x9d\xe9\x80\xa3\xe5\x9f\x8e) on gusuku eli ry\xc5\xabky\xc5\xablainen linna Uruman kaupungissa Japanissa. Nykyisin raunioina oleva linna rakennettiin 1100-luvulla. Linnan kultakausi sijoittuu Amawarin hallintokaudelle, 1400-luvun lopulta 1500-luvun alkupuoliskolle. Linna liitettiin Unescon maailmanperint\xc3\xb6luetteloon vuonna 2000 osana gusukuista ja muista Ry\xc5\xabky\xc5\xabn kuningaskunnan omistuksista koostuvaa ryhm\xc3\xa4\xc3\xa4.'